nibzard/narodne-novine-full-text-markdown huggingface dataset:
## Odluka o usklađivanju mirovina, doplatka za pomoć i njegu i novčanih naknada za tjelesno oštećenje od 1. srpnja 1996.

### NN 66/1997 (30.6.1997.), Odluka o usklađivanju mirovina, doplatka za pomoć i njegu i novčanih naknada za tjelesno oštećenje od 1. srpnja 1996.

# REPUBLIČKI FONDOVI MIROVINSKOG I INVALIDSKOG OSIGURANJA RADNIKA, SAMOSTALNIH PRIVREDNIKA I INDIVIDUALNIH POLJOPRIVREDNIKA HRVATSKE

Na temelju članka 1. Zakona o usklađivanju mirovina i drugih novčanih
primanja iz mirovinskog i invalidskog osiguranja, te upravljanju fondovima

mirovinskog i invalidskog osiguranja ("Narodne novine", broj
20/97) i članka 6. točke 12. Statuta Republičkog fonda mirovinskog i invalidskog

osiguranja radnika Hrvatske ("Narodne novine", br. 58/90,
21/92, 116/93 i 23/95), Upravni odbor Republičkog fonda mirovinskog i invalidskog

osiguranja radnika Hrvatske, na sjednici održanoj 6. svibnja 1997. donosi

## ODLUKU

### O USKLAĐIVANJU MIROVINA, DOPLATKA ZA POMOĆ I NJEGU I NOVČANIH NAKNADA ZA

### TJELESNO OŠTEČENJE OD 1. SRPNJA 1996.

1. Mirovine i druga novčana primanja korisnika iz članak 2. i 4. Zakona
o ostvarivanju prava iz mirovinskog i invalidskog osiguranja pripadnika
bivše JNA ("Narodne novine", broj 96/93) i koje su povečane za
2,2% od 1. siječnja 1996. prema Odluci o usklađivanju mirovina i doplatka
za pomoć i njegu i novčanih naknada za tjelesno oštečenje od 1. siječnja
1996. za 5,2% od 1. svibnja 1996. prema odluci o usklađivanju mirovina,
doplatka za pomoć i njegu i novčanih naknada za tjelesno oštečenje od 1.
svibnja 1996. povečavaju se od 1. srpnja 1996. za 0,7%.

2. Mirovine usklađene prema točki 1. ove odluke ne mogu iznositi više
od 3.571,00 kuna niti manje od 577,74 kuna.

3. Doplatak za pomoć i njegu i novčane naknade za tjelesno oštećenje,
usklađene po ovoj odluci, isplaćivati će se od 1. srpnja 1996. najviše
u

svoti koja od 1. siječnja 1996. pripadaju korisnicima tih prava u Republičkom
fondu mirovinskoga i invalidskog osiguranja radnika Hrvatske.

4. Kao osnovica za povećanje mirovina i drugih novčanih primanja, prema
ovoj Odluci, uzima se svota koja je korisnicima pripadala na dan 1. srpnja
1996.

5. Usklađivanje mirovina i drugih novčanih primanja, prema ovoj Odluci,
obavit će se po službenoj dužnosti, bez donošenja rješenja.

6. Ova odluka stupa na snagu idućeg dana od dana objave u "Narodnim
novinama", a primijenjuje se od 1. srpnja 1996.

Klasa: 140-13/97-01/1903

Urbroj: 341-99-01/97-50

Zagreb, 6. svibnja 1997.

Predsjednik

Upravnog odbora Republičkog fonda

mirovinskog i invalidskog osiguranja

radnika Hrvatske

dr. sc. Đuro Njavro, v. r.

Odluka, NN 66/1997-1182
## Odluka o valorizacijskim koeficijentima za preračunavanje plaća iz prijašnjih godina prema razini osnovica osiguranja iz godine 1997.

### NN 66/1997 (30.6.1997.), Odluka o valorizacijskim koeficijentima za preračunavanje plaća iz prijašnjih godina prema razini osnovica osiguranja iz godine 1997.

# REPUBLIČKI FONDOVI MIROVINSKOG I INVALIDSKOG OSIGURANJA RADNIKA, SAMOSTALNIH PRIVREDNIKA I INDIVIDUALNIH POLJOPRIVREDNIKA HRVATSKE

Na temelju članka 21. stavka 2. Zakona o mirovinskom i invalidskom osiguranju
individualnih poljoprivrednika ("Narodne novine", br. 26/83.,
49/83., 57/83., 47/86., 40/90., 26/93. i 96/93.) i članka 6. točke 10.
Statuta Republičkog fonda mirovinskog i invalidskog osiguranja individualnih
poljoprivrednika Hrvatske ("Narodne novine", br. 58/90. i 21/92.),
Upravni odbor Republičkog fonda mirovinskog i invalidskog osiguranja individualnih
poljoprivrednika Hrvatske, na sjednici održanoj 6. svibnja 1997., donosi

## **ODLUKU**

### **O VALORIZACIJSKIM KOEFICIJENTIMA ZA PRERAČUNAVANJE PLAČA IZ PRIJAŠNJIH GODINA PREMA RAZINI OSNOVICA OSIGURANJA IZ GODINE 1997.**

1. U slučaju kada se mirovinska osnovica, od koje se individualnom poljoprivredniku
određuje mirovina, utvrđuje preračunavanjem osnovica osiguranja ili plaća
iz godine 1980., 1981., 1982., 1983., 1984., 1985., 1986., 1987., 1988.,
1989., 1990., 1991., 1992., 1993., 1994., 1995. i 1996. prema razini osnovica
osiguranja individualnih poljoprivrednika iz godine 1997. tada se osnovice
osiguranja ili plaće ostvarene u godinama 1980., 1981., 1982., 1983., 1984.,
1985., 1986., 1987., 1988., 1989., 1990., 1991., 1992., 1993., 1994., 1995.
i 1996. koje se uzimaju za utvrđivanje mirovinske osnovice, preračunavaju
s odgovarajućim valorizacijskim koeficijentima.

2. Ovom se odlukom utvrđuju sljedeći valorizacijski koeficijenti:

za godinu 1980. utvrđuje se koeficijent 2.299.114,9462

za godinu 1981. utvrđuje se koeficijent 2.091.749,9402

za godinu 1982. utvrđuje se koeficijent 1.818.994,5368

za godinu 1983. utvrđuje se koeficijent 1.399.299,0327

za godinu 1984. utvrđuje se koeficijent 932.933,8741

za godinu 1985. utvrđuje se koeficijent 581.708,1122

za godinu 1986. utvrđuje se koeficijent 309.089,5627

za godinu 1987. utvrđuje se koeficijent 169.845,2072

za godinu 1988. utvrđuje se koeficijent 59.755,6880

za godinu 1989. utvrđuje se koeficijent 5.066,1186

za godinu 1990. utvrđuje se koeficijent 691,2531

za godinu 1991. utvrđuje se koeficijent 289,9588

za godinu 1992. utvrđuje se koeficijent 110,1793

za godinu 1993. utvrđuje se koeficijent 12,4565

za godinu 1994. utvrđuje se koeficijent 3,0509

za godinu 1995. utvrđuje se koeficijent 1,2909

za godinu 1996. utvrđuje se koeficijent 1,1530

3. Ova odluka stupa na snagu osmoga dana nakon objave u "Narodnim
novinama", a primjenjivat će se od 1. srpnja 1997.

Klasa: 141-13/97-01/1904

Urbroj:343-99-01/97-44

Zagreb, 6. svibnja 1997.

Predsjednik
Upravnog odbora Republičkog fonda
mirovinskog i invalidskog osiguranja
individualnih poljoprivrednika Hrvatske
**dr. sc. Đuro Njavro**, v. r.

Odluka, NN 66/1997-1184
## Indeks cijena na malo u Republici Hrvatskoj u lipnju 1997. godine

### NN 67/1997 (2.7.1997.), Indeks cijena na malo u Republici Hrvatskoj u lipnju 1997. godine

# **OBJAVE**

Državni zavod za statistiku objavljuje

## **I N D E K S**

### **CIJENA NA MALO U REPUBLICI HRVATSKOJ U LIPNJU 1997. GODINE**

Indeks cijena na malo u Republici Hrvatskoj u lipnju 1997. godine u
odnosu na svibanj 1997. godine iznosi **100,2**

Klasa: 957-04/97-01/54
Urbroj: 555-05-04-97-54
Zagreb: 1. srpnja 1997.

Ravnatelj
**mr. sc. Ivan Rusan,** v. r.

Ostalo, NN 67/1997-1186
## Stopa rasta proizvođačkih cijena industrijskih proizvoda u lipnju 1997. godine

### NN 67/1997 (2.7.1997.), Stopa rasta proizvođačkih cijena industrijskih proizvoda u lipnju 1997. godine

# OBJAVE

Na temelju članka 9. Zakona o porezu na dobit ("Narodne novine", broj
109/93.), Državni zavod za statistiku objavljuje

## **STOPU RASTA**

### **PROIZVOĐAČKIH CIJENA INDUSTRIJSKIH PROIZVODA U LIPNJU 1997. GODINE**

Stopa rasta proizvođačkih cijena industrijskih proizvoda u lipnju 1997.
godine u odnosu na svibanj 1997. godine iznosi: **0,2**

Klasa: 957-04/97-01/53
Urbroj: 555-05-04-97-53
Zagreb: 1. srpnja 1997.

Ravnatelj
**mr. sc. Ivan Rusan,** v. r.

Ostalo, NN 67/1997-1187
## Uredba o izmjenama uredbe o pravima povratnika

### NN 69/1997 (4.7.1997.), Uredba o izmjenama uredbe o pravima povratnika

# **VLADA REPUBLIKE HRVATSKE**

Na temelju članka 1. stavka 1. Zakona o ovlasti Vlade Republike Hrvatske
da uredbama uređuje pojedina pitanja iz djelokruga Zastupničkog doma Sabora
Republike Hrvatske ("Narodne novine", broj 90/96), Vlada Republike Hrvatske
je na sjednici održanoj 3. srpnja 1997. godine donijela

## **UREDBU**

### **O IZMJENAMA UREDBE O PRAVIMA POVRATNIKA**

Članak 1.

U Uredbi o pravima povratnika ("Narodne novine", broj 33/97) članak
4. mijenja se i glasi:

"Pravni položaj povratnika stječu oni prognanici i izbjeglice koji prema
odredbama Zakona o obnovi ("Narodne novine", br. 24/96, 54/96 i 87/96)
ostvare pravo na obnovu svojih ratom oštećenih ili uništenih obiteljskih
kuća ili stanova u koje se vrate i u njima prebivaju i prestaje im pravni
položaj prognanika ili izbjeglice.

Iznimno od odredbe stavka 1. ovoga članka, pravni položaj prognanika
ne gube prognanici ili izbjeglice s područja Osječko--baranjske i Vukovarsko-srijemske
županije koja su sada pod prijelaznom upravom UNTAES-a, kao ni oni prognanici
ili izbjeglice koji u roku 15 dana od dana stupanja na snagu ove Uredbe
dostave nadležnom regionalnom uredu za prognanike i izbjeglice Vlade Republike
Hrvatske potvrdu Ministarstva razvitka i obnove o tome da su nadležnom
tijelu podnijeli zahtjev za obnovu u ratu uništene ili oštećene obiteljske
kuće ili stana i da obnova nije dovršena.

Sve osobe kojima u smislu stavka 1. ovoga članka prestaje pravni položaj
prognanika ili izbjeglice dužne su u roku sedam dana od dana stupanja na
snagu ove Uredbe vratiti slobodne od stvari i osoba kuću ili stan koje
su, temeljem važećih propisa, dobili privremeno na korištenje.

U obnovljenu kuću ili stan onih prognanika ili izbjeglica koji se ne
odazovu pozivu Ministarstva razvitka i obnove da u roku 15 dana od dana
dostave poziva preuzmu obnovljenu kuću ili stan, to je Ministarstvo ovlašteno
privremeno smjestiti druge prognanike, izbjeglice, raseljene osobe ili
useljenike na području obnove."

Članak 2.

Članak 9. mijenja se i glasi:

"Osobama koje su ostvarile prava povratnika do 31. prosinca 1996. godine
prestaju prava povratnika danom stupanja na snagu ove Uredbe.

Osobe koje ostvare prava povratnika temeljem ove Uredbe, gube prava
povratnika u roku od šest mjeseci od dana ostvarenja tog prava."

Članak 3.

Ova Uredba stupa na snagu danom objave u "Narodnim novinama".

Klasa: 019-04/96-01/05
Urbroj: 5030116-97-3
Zagreb, 3. srpnja 1997.

Potpredsjednik
**mr. Borislav Škegro,** v. r.

Uredba, NN 69/1997-1192
## Pravilnik o izmjenama i dopunama Pravilnika o obavljanju ribolova mrežama stajačicama

### NN 69/1997 (4.7.1997.), Pravilnik o izmjenama i dopunama Pravilnika o obavljanju ribolova mrežama stajačicama

# MINISTARSTVO POLJOPRIVREDE I ŠUMARSTVA

Na temelju članka 17. stavka 2., članka 18. stavka 2., članka 48. stavka
3. točke 4., članka 49. stavka 1. točke 2. i 5. Zakona o morskom ribarstvu
("Narodne novine", br. 46/97 - pročišćeni tekst) ministar poljoprivrede
i šumarstva donosi

## **PRAVILNIK**

### **O IZMJENAMA I DOPUNAMA PRAVILNIKA O OBAVLJANJU RIBOLOVA MREŽAMA STAJAĆICAMA**

Članak 1.

U Pravilniku o obavljanju ribolova mrežama stajaćicama ("Narodne novine",
br. 43/97 i 63/97) u članku 12. dodaje se novi stavak 8. koji glasi:

"Iznimno od odredbe stavka 7. ovoga članka u akvatoriju koji se nalazi
unutar jedne (1) morske milje od obale otoka Biševo, Brusnik, Galijula
Glavat, Kopište, Lastovo, Lastovnjaka, Mljet, Palagruža, Sveti Andrija,
Svetac, Sušac, Vis i Vrhovnjaka dopušteno je obavljati lov mrežom prosticom
visine najmanje 100 oka."

Članak 2.

U članku 20. stavak 6. mijenja se i glasi:

"Lov mrežom listaricom dopušteno je obavljati u unutrašnjem ribolovnom
moru Republike Hrvatske od 1. rujna do 31. svibnja. U ribolovnoj zoni A
lov mrežom listaricom dopušteno je obavljati tijekom cijele godine osim
u razdoblju od 1. lipnja do 31. kolovoza kada je lov dopušteno obavljati
samo u akvatoriju koji se nalazi izvan jedne (1) morske milje od obale
kopna ili otoka".

Članak 3.

Ovaj Pravilnik stupa na snagu danom objave u "Narodnim novinama".

Klasa: 011-02/97-01/73
Urbroj: 525-01-97-1
Zagreb, 3. srpnja 1997.

Ministar
poljoprivrede i šumarstva
**mr. Zlatko Dominiković,** v. r.

Pravilnik, NN 69/1997-1196
## Naredba o zabrani uvoza u Republiku Hrvatsku goveda, proizvoda, sirovina i otpadaka od goveda podrijetlom iz Republike Irske

### NN 69/1997 (4.7.1997.), Naredba o zabrani uvoza u Republiku Hrvatsku goveda, proizvoda, sirovina i otpadaka od goveda podrijetlom iz Republike Irske

# MINISTARSTVO POLJOPRIVREDE I ŠUMARSTVA

Na temelju članka 111. stavka 1. točka 2. Zakona o zdravstvenoj zaštiti
životinja i veterinarskoj djelatnosti ("Narodne novine", broj 52/91, 64/93
i 29/94) ministar poljoprivrede i šumarstva donosi

## **NAREDBU**

### **O ZABRANI UVOZA U REPUBLIKU HRVATSKU GOVEDA, PROIZVODA, SIROVINA I OTPADAKA OD GOVEDA PODRIJETLOM IZ REPUBLIKE IRSKE**

I.

Radi sprečavanja pojave bolesti goveđe spongiformne encefalopatije u
Republici Hrvatskoj, zabranjuje se uvoz u Republiku Hrvatsku goveda, proizvoda,
sirovina i otpadaka podrijetlom od goveda, hrane za životinje i drugih
predmeta kojima se može unositi bolest goveđa spongiformna encefalopatija
iz Republike Irske.

Zabrana iz točke I. ove naredbe ne odnosi se na mlijeko i mliječne proizvode,
želatinu i sjeme goveda.

II.

Danom stupanja na snagu ove naredbe, prestaje važiti Naredba o zabrani
uvoza u Republiku Hrvatsku i provoza preko teritorija Republike Hrvatske
goveda i ovaca te životinjskih proizvoda podrijetlom od navedenih vrsta
iz Ujedinjenog Kraljevstva i Republike Irske ("Narodne novine", br. 48/96).

III.

Ova Naredba stupa na snagu danom donošenja.

Klasa: 322-01/97-01/84
Urbroj: 525-01-97-1
Zagreb, 27. lipnja 1997.

Ministar
poljoprivrede i šumarstva
**mr. Zlatko Dominiković,** v. r.

Naredba, NN 69/1997-1197
## Naredba o zabrani uvoza u Republiku Hrvatsku goveda, proizvoda, sirovina i otpadaka od goveda podrijetlom iz Ujedinjenog Kraljevstva

### NN 69/1997 (4.7.1997.), Naredba o zabrani uvoza u Republiku Hrvatsku goveda, proizvoda, sirovina i otpadaka od goveda podrijetlom iz Ujedinjenog Kraljevstva

# MINISTARSTVO POLJOPRIVREDE I ŠUMARSTVA

Na temelju članka 111. stavka 1. točka 2. Zakona o zdravstvenoj zaštiti
životinja i veterinarskoj djelatnosti ("Narodne novine", broj 52/91, 64/93
i 29/94) ministar poljoprivrede i šumarstva donosi

## **NAREDBU**

### **O ZABRANI UVOZA U REPUBLIKU HRVATSKU GOVEDA, PROIZVODA, SIROVINA I OTPADAKA OD GOVEDA PODRIJETLOM IZ UJEDINJENOG KRALJEVSTVA**

I.

Radi sprečavanja pojave bolesti goveđe spongiformne encefalopatije u
Republici Hrvatskoj, zabranjuje se uvoz u Republiku Hrvatsku goveda, proizvoda,
sirovina i otpadaka podrijetlom od goveda, hrane za životinje i drugih
predmeta kojima se može unositi bolest goveđa spongiformna encefalopatija
iz Ujedinjenog Kraljevstva.

Zabrana iz točke I. ove naredbe ne odnosi se na mlijeko i mliječne proizvode,
želatinu i sjeme goveda.

II.

Danom stupanja na snagu ove naredbe, prestaje važiti Naredba o zabrani
uvoza u Republiku Hrvatsku i provoza preko teritorija Republike Hrvatske
goveda i ovaca te životinjskih proizvoda podrijetlom od navedenih vrsta
iz Ujedinjenog Kraljevstva i Republike Irske ("Narodne novine" br. 48/96).

III.

Ova Naredba stupa na snagu danom donošenja.

Klasa: 322-01/97-01/83
Urbroj: 525-01-97-1
Zagreb, 27. lipnja 1997.

Ministar
poljoprivrede i šumarstva
**mr. Zlatko Dominiković,** v. r.

Naredba, NN 69/1997-1198
## Pravilnik o uvjetima i načinu priznavanja izvještaja o ispitivanju izdanih u inozemstvo i izdavanja potvrda o sukladnosti

### NN 69/1997 (4.7.1997.), Pravilnik o uvjetima i načinu priznavanja izvještaja o ispitivanju izdanih u inozemstvo i izdavanja potvrda o sukladnosti

# **DRŽAVNI ZAVOD ZA NORMIZACIJU I MJERITELJSTVO**

Na temelju članka 13. stavak 2., a u svezi članka 33. stavak 1. točka
3. Zakona o normizaciji ("Narodne novine" broj 55/96) ravnatelj Državnog
zavoda za normizaciju i mjeriteljstvo donosi

### **PRAVILNIK**

### **O UVJETIMA I NAČINU PRIZNAVANJA IZVJEŠTAJA O ISPITIVANJU IZDANIH U INOZEMSTVU I IZDAVANJA POTVRDA O SUKLADNOSTI**

Članak 1.

Ovim pravilnikom propisuju se uvjeti i način priznavanja izvještaja
o ispitivanju izdanih u inozemstvu te o načinu provođenja postupka potvrđivanja
(certifikacije) proizvoda na temelju tih izvještaja o ispitivanju.

Članak 2.

Državni zavod za normizaciju i mjeriteljstvo (u daljnjem tekstu: Zavod)
priznat će izvještaj o ispitivanju izdan u inozemstvu te provesti postupak
potvrđivanja proizvoda na temelju tog izvještaja o ispitivanju i izdati
potvrdu o sukladnosti (certifikat) ako je ispunjen barem jedan od ovih
uvjeta:

1. da je laboratorij u inozemstvu, koji je izdao izvještaj o ispitivanju,
u sastavu ili pod nadzorom odgovarajuće ustanove koja je član međunarodnog
sustava (sheme) ispitivanja i potvrđivanja i koja provodi potvrđivanje
na temelju izvještaja o ispitivanju toga laboratorija,

2. da je laboratorij u inozemstvu, koji je izdao izvještaj o ispitivanju
ovlašten od odgovarajuće ustanove za ovlašćivanje (akreditaciju) koja je
član Europske organizacije za ovlašćivanje laboratorija (European Cooperation
for Accreditation of Laboratories, EAL),

3. da ovlašteni laboratorij u inozemstvu koji je izdao izvještaj o ispitivanju,
ima ugovor sa Zavodom o međusobnom priznavanju izvještaja o ispitivanju,

4. da je laboratorij u inozemstvu, koji je izdao izvještaj o ispitivanju,
prijavljen za ispitivanje i potvrđivanje proizvoda prema zahtjevima i smjernicama
Europske unije, Komisiji Europske unije u Briselu,

5. da je laboratorij u inozemstvu, koji je izdao izvještaj o ispitivanju,
ovlašten od Zavoda.

Članak 3.

Postupak potvrđivanja iz članka 2. ovog pravilnika ne isključuje provjeru
sukladnosti i ispitivanje u slučajevima kada Zavod to ocijeni nužnim.

Članak 4.

Ovaj pravilnik stupa na snagu osmoga dana od dana objave u "Narodnim
novinama", a počinje se primjenjivati 1. rujna 1997. godine.

Klasa: 011-02/97-02/5
Urbroj: 558-06/1-97-1
Zagreb, 1. srpnja 1997.

Ravnatelj
Državnog zavoda za normizaciju
i mjeriteljstvo
**dr. sc. Jakša Topić, dipl. ing.,** v. r.

Pravilnik, NN 69/1997-1201
## Izmjene i dopune Pravilnika o čuvanju izbornog materijala

### NN 69/1997 (4.7.1997.), Izmjene i dopune Pravilnika o čuvanju izbornog materijala

# **IZBORNO POVJERENSTVO REPUBLIKE HRVATSKE**

Na osnovi članka 27. stavka 3. i članka 7. Zakona o zaštiti arhivske
građe i arhivima ("Narodne novine", broj 25/78, 47/86, 26/93 i 96/93) Izborno
povjerenstvo Republike Hrvatske, na sjednici dana 27. lipnja 1997. donijelo
je

## **IZMJENE I DOPUNE**

### **PRAVILNIKA O ČUVANJU IZBORNOG MATERIJALA**

Članak 1.

U članku 4. stavak 1. Pravilnika o čuvanju izbornog materijala mijenja
se i glasi:

"Izborni materijal koji se odnosi na izbor predsjednika Republike Hrvatske
iz članka 2. alineje 5. (popisi birača) i članka 2. alineje 6. (glasački
listići) ovog Pravilnika čuvat će se pri gradskim odnosno općinskim tijelima,
a prema sjedištu gradskog odnosno općinskog izbornog povjerenstva."

Članak 2.

Iza stavka 1. članka 4. dodaje se novi stavak 2. koji glasi:

"Izborni materijal koji se odnosi na izbor zastupnika u Zastupnički
dom Sabora Republike Hrvatske iz članka 2. alineje 5. (popisi birača) i
članka 2. alineje 6. (glasački listići) ovog Pravilnika čuvat će se pri
županijskim tijelima, a prema sjedištu izbornog povjerenstva izborne jedinice."

Stavak 2. članka 4. postaje stavak 3.

Članak 3.

U cijelom tekstu Pravilnika riječi "Izborna komisija" i "izborna komisija"
u određenom padežu zamjenjuju se riječima "Izborno povjerenstvo" i "izborno
povjerenstvo", u odgovarajućem padežu.

Članak 4.

Ova Odluka stupa na snagu osmoga dana od dana objave u "Narodnim novinama".

Klasa: 013-01/97-01/04
Urbroj: 599-97-204
Zagreb, 27. lipnja 1997.

Predsjednik
**Ivan Mrkonjić,** v. r.

Pravilnik, NN 69/1997-1203
## Rješenje o izdavanju dozvole za obavljanje poslova vrijednosnim papirima trgovačkom društvu "FAKTOR" d.o.o., Spli

### NN 69/1997 (4.7.1997.), Rješenje o izdavanju dozvole za obavljanje poslova vrijednosnim papirima trgovačkom društvu "FAKTOR" d.o.o., Spli

# **KOMISIJA ZA VRIJEDNOSNE PAPIRE REPUBLIKE HRVATSKE**

Sukladno odredbama članka 12. stavak 1. toč. 2. i toč. 11., članka 27.
stavak 1., članka 28. stavka 1. i članka 38. Zakona o izdavanju i prometu
vrijednosnim papirima ("Narodne novine" 107/95., dalje: Zakon), Komisija
za vrijednosne papire Republike Hrvatske (dalje: Komisija), temeljem zahtjeva
trgovačkog društva "FAKTOR" d.o.o., Split, Dražanac 6 (dalje: Društvo),
podnesenog dana 19. svibnja 1997. godine, kojim se traži izdavanje dozvole
za obavljanje poslova vrijednosnim papirima iz članka 26. stavak 1. toč.
1. - 8. Zakona, donosi slijedeće

## **RJEŠENJE**

1. Trgovačkom društvu "FAKTOR" d.o.o., Split, Dražanac 6, izdaje se
dozvola za obavljanje poslova vrijednosnim papirima iz članka 26. stavak
1. toč. 1.-8. Zakona i to:

1. kupnja i prodaja vrijednosnih papira po nalogu nalogodavaca (u svoje
ime, a za tuđi račun),

2. trgovina u spekulacijske svrhe - kupnja i prodaja vrijednosnih papira
u svoje ime i za svoj račun,

3. poslovi posebne burzovne trgovine,

4. upravljanje portfeljem vrijednosnih papira za račun klijenta,

5. obavljanje poslova agenta izdanja pri izdavanju novih vrijednosnih
papira,

6. pokroviteljstvo izdanja,

7. investicijsko savjetovanje,

8. poslovi transfernog agenta

2. Dozvola za obavljanje poslova vrijednosnim papirima iz članka 26.
stavak 1. toč. 1. - 3., 5., 6. i 8. Zakona, vrijedi od dana izdavanja,
a izdaje se na određeno vremensko razdoblje, do datuma upisa djelatnosti
i temeljnog kapitala Društva u trgovački registar sukladno odredbama članaka
26. i 29. Zakona ili zaključno s 1. siječnja 1999. godine.

3. Dozvola za obavljanje poslova s vrijednosnim papirima iz članka 26.
stavak 1. toč. 4. i 7. Zakona, vrijedi od dana izdavanja, a izdaje se na
određeno vremensko razdoblje, zaključno s danom kojim Komisija otpočne
sa izdavanjem dozvola za obavljanje poslova investicijskog savjetnika.

4. Ovo rješenje upisuje se u Registar izdanih dozvola društvima za poslovanje
s vrijednosnim papirima, za obavljanje poslova iz članka 26. stavak 1.
Zakona, kod Komisije pod rednim brojem 8 (osam), s danom upisa 24. lipnja
1997. godine.

5. Ovo rješenje objavljuje se u "Narodnim novinama".

Klasa: 450-08/97-01/17
Urbroj: 567-01/97-7
Zagreb, 24. lipnja 1997.

Predsjednik
Komisije za vrijednosne papire
Republike Hrvatske
**Ivica Smiljan,** v. r.

Rješenje, NN 69/1997-1205
## Rješenje o izdavanju dozvole za obavljanje poslova ovlaštenog posrednika pri trgovini vriednosnim popirima Davoru Relji iz Splita

### NN 69/1997 (4.7.1997.), Rješenje o izdavanju dozvole za obavljanje poslova ovlaštenog posrednika pri trgovini vriednosnim popirima Davoru Relji iz Splita

# KOMISIJA ZA VRIJEDNOSNE PAPIRE REPUBLIKE HRVATSKE

Sukladno odredbama članka 12. stavka 1. toč. 2. i 11. te članka 35.
stavka 1. i 2. Zakona o izdavanju i prometu vrijednosnim papirima ("Narodne
novine" 107/95, dalje: Zakona), Komisija za vrijednosne papire Republike
Hrvatske (dalje: Komisija), temeljem zahtjeva Davora Relje iz Splita, Poišanska
25, JMBG: 1406961380006, podnesenog dana 19. svibnja 1997. godine, za izdavanje
dozvole za obavljanje poslova ovlaštenog posrednika pri trgovini vrijednosnim
papirima, donosi slijedeće

## **RJEŠENJE**

1. Davoru Relji iz Splita, Poišanska 25, JMBG: 1406961380006, izdaje
se dozvola za obavljanje poslova ovlaštenog posrednika pri trgovini vrijednosnim
papirima.

2. Dozvola vrijedi od dana izdavanja, a izdaje se na rok od 1 godine,
do zaključno 25. lipnja 1998. godine.

3. Ovo rješenje se upisuje u Registar izdanih dozvola za obavljanje
poslova ovlaštenog posrednika pri trgovini vrijednosnim papirima koji se
vodi kod Komisije za vrijednosne papire Republike Hrvatske.

Rješenje se upisuje pod rednim brojem 11 (jedanaest), s danom upisa
25. lipnja 1997. godine.

4. Ovo rješenje objavljuje se u "Narodnim novinama".

Klasa: UP/I 450-08/97-01/18
Urbroj: 567-01/97-2
Zagreb, 25. lipnja 1997.

Predsjednik
Komisije za vrijednosne papire
Republike Hrvatske
**Ivica Smiljan,** v. r.

Rješenje, NN 69/1997-1206
## Rješenje o izdavanju dozvole za obavljanje poslova ovlaštenog posrednika pri trgovini vriednosnim popirima Damiru Čikotiću iz Splita

### NN 69/1997 (4.7.1997.), Rješenje o izdavanju dozvole za obavljanje poslova ovlaštenog posrednika pri trgovini vriednosnim popirima Damiru Čikotiću iz Splita

# KOMISIJA ZA VRIJEDNOSNE PAPIRE REPUBLIKE HRVATSKE

Sukladno odredbama članka 12. stavka 1. toč. 2. i 11. te članka 35.
stavka 1. i 2. Zakona o izdavanju i prometu vrijednosnim papirima ("Narodne
novine" 107/95, dalje: Zakona), Komisija za vrijednosne papire Republike
Hrvatske (dalje: Komisija), temeljem zahtjeva Damira Čikotića iz Splita,
Mihanovićeva 37B, JMBG: 1203959380025, podnesenog dana 19. svibnja 1997.
godine, za izdavanje dozvole za obavljanje poslova ovlaštenog posrednika
pri trgovini vrijednosnim papirima, donosi slijedeće

## **RJEŠENJE**

1. Damiru Čikotiću iz Splita, Mihanovićeva 37B, JMBG: 1203959380025,
izdaje se dozvola za obavljanje poslova ovlaštenog posrednika pri trgovini
vrijednosnim papirima.

2. Dozvola vrijedi od dana izdavanja, a izdaje se na rok od 1 godine,
do zaključno 25. lipnja 1998. godine.

3. Ovo rješenje se upisuje u Registar izdanih dozvola za obavljanje
poslova ovlaštenog posrednika pri trgovini vrijednosnim papirima koji se
vodi kod Komisije za vrijednosne papire Republike Hrvatske.

Rješenje se upisuje pod rednim brojem 12 (dvanaest), s danom upisa 25.
lipnja 1997. godine.

4. Ovo rješenje objavljuje se u "Narodnim novinama".

Klasa: UP/I 450-08/97-01/19
Urbroj: 567-01/97-2
Zagreb, 25. lipnja 1997.

Predsjednik
Komisije za vrijednosne papire
Republike Hrvatske
**Ivica Smiljan,** v. r.

Rješenje, NN 69/1997-1207
## Rješenje o izdavanju dozvole za obavljanje poslova ovlaštenog posrednika pri trgovini vriednosnim popirima Berislavu Martiću iz Splita

### NN 69/1997 (4.7.1997.), Rješenje o izdavanju dozvole za obavljanje poslova ovlaštenog posrednika pri trgovini vriednosnim popirima Berislavu Martiću iz Splita

# KOMISIJA ZA VRIJEDNOSNE PAPIRE REPUBLIKE HRVATSKE

Sukladno odredbama članka 12. stavka 1. toč. 2. i 11. te članka 35.
stavka 1. i 2. Zakona o izdavanju i prometu vrijednosnim papirima ("Narodne
novine" 107/95, dalje: Zakona), Komisija za vrijednosne papire Republike
Hrvatske (dalje: Komisija), temeljem zahtjeva Berislava Martića iz Splita,
Dubrovačka 15, JMBG: 2309967380022, podnesenog dana 19. svibnja 1997. godine,
za izdavanje dozvole za obavljanje poslova ovlaštenog posrednika pri trgovini
vrijednosnim papirima, donosi slijedeće

## **RJEŠENJE**

1. Berislavu Martiću iz Splita, Dubrovačka 15, JMBG: 2309967380022,
izdaje se dozvola za obavljanje poslova ovlaštenog posrednika pri trgovini
vrijednosnim papirima.

2. Dozvola vrijedi od dana izdavanja, a izdaje se na rok od 1 godine,
do zaključno 25. lipnja 1998. godine.

3. Ovo rješenje se upisuje u Registar izdanih dozvola za obavljanje
poslova ovlaštenog posrednika pri trgovini vrijednosnim papirima koji se
vodi kod Komisije za vrijednosne papire Republike Hrvatske.

Rješenje se upisuje pod rednim brojem 13 (trinaest), s danom upisa 25.
lipnja 1997. godine.

4. Ovo rješenje objavljuje se u "Narodnim novinama".

Klasa: UP/I-450-08/97-01/20
Urbroj: 567-01/97-2
Zagreb, 25. lipnja 1997.

Predsjednik
Komisije za vrijednosne papire
Republike Hrvatske
**Ivica Smiljan,** v. r.

Rješenje, NN 69/1997-1208
## Odluka o prestanku Direkcije za javne investicije d.o.o., Zagreb

### NN 70/1997 (7.7.1997.), Odluka o prestanku Direkcije za javne investicije d.o.o., Zagreb

# VLADA REPUBLIKE HRVATSKE

Na temelju članka 3. stavka 2. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94), članka 635.
stavka 2. Zakona o trgovačkim društvima (Narodne novine, broj 111/93),
članka 123. Zakona o poduzećima ("Narodne novine", br. 53/91 i 58/93),
članka 5. Odluke o osnivanju Direkcije za javne investicije ("Narodne novine",
broj 50/93) i članka 9. Statuta Direkcije za javne investicije d.o.o.,
Zagreb, Vlada Republike Hrvatske je na sjednici održanoj 3. srpnja 1997.
godine donijela

## **ODLUKU**

### **O PRESTANKU DIREKCIJE ZA JAVNE INVESTICIJE d.o.o., ZAGREB**

I.

Direkcija za javne investicije d.o.o., Zagreb prestaje s radom.

II.

Postupak redovne likvidacije Direkcije za javne investicije d.o.o.,
Zagreb provest će likvidator dr. Petar Đukan, direktor Direkcije za javne
investicije d.o.o., Zagreb.

III.

Imovina Direkcije za javne investicije d.o.o., Zagreb, koja preostane
nakon provođenja postupka likvidacije, pripada Republici Hrvatskoj i prenosi
se na upravljanje Ministarstvu razvitka i obnove.

IV.

Ova Odluka dostavit će se Trgovačkom sudu u Zagrebu.

V.

Ova Odluka objavit će se u "Narodnim novinama".

Klasa: 404-01/97-02/02
Urbroj: 5030115-97-1
Zagreb, 3. srpnja 1997.

Potpredsjednik
**mr. Borislav Škegro,** v. r.

Odluka, NN 70/1997-1216
## Odluka o davanju suglasnosti na Izmjene i dopune Statuta Javne ustanove Nacionalni park Plitvička jezera

### NN 70/1997 (7.7.1997.), Odluka o davanju suglasnosti na Izmjene i dopune Statuta Javne ustanove Nacionalni park Plitvička jezera

# VLADA REPUBLIKE HRVATSKE

Na temelju članka 23. stavka 3. Zakona o Vladi Republike Hrvatske ("Narodne
novine", br. 41/90, 8/91, 14/91, 53A /91, 9/92, 55/92 i 29/94) i članka
21. Zakona o zaštiti prirode ("Narodne novine", br. 30/94 i 72/94), Vlada
Republike Hrvatske je na sjednici održanoj 3. srpnja 1997. godine donijela

## **ODLUKU**

### **O DAVANJU SUGLASNOSTI NA IZMJENE I DOPUNE STATUTA JAVNE USTANOVE NACIONALNI PARK PLITVIČKA JEZERA**

Daje se suglasnost na Izmjene i dopune Statuta Javne ustanove Nacionalni
park Plitvička jezera, koje je ravnatelj Javne ustanove Nacionalni park
Plitvička jezera donio 16. lipnja 1997. godine.

Klasa: 432-02/97-01/94
Urbroj: 5030104-97-2
Zagreb, 3. srpnja 1997.

Potpredsjednik
**mr. Borislav Škegro,** v. r.

Odluka, NN 70/1997-1218
## Odluka o potvrđivanju Odluke o izmjenama i dopunama Statuta Republičkog fonda mirovinskog i invalidskog osiguranja individualnih poljoprivrednika Hrvatske

### NN 70/1997 (7.7.1997.), Odluka o potvrđivanju Odluke o izmjenama i dopunama Statuta Republičkog fonda mirovinskog i invalidskog osiguranja individualnih poljoprivrednika Hrvatske

# VLADA REPUBLIKE HRVATSKE

Na temelju članka 23. stavka 3. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94), i članka
71. stavka (2.) Zakona o izmjenama i dopunama Zakona o mirovinskom i invalidskom
osiguranju individualnih poljoprivrednika ("Narodne novine", broj 40/90),
Vlada Republike Hrvatske je na sjednici održanoj 3. srpnja 1997. godine
donijela

## **ODLUKU**

### **O POTVRĐIVANJU ODLUKE O IZMJENAMA I DOPUNAMA STATUTA REPUBLIČKOG FONDA MIROVINSKOG I INVALIDSKOG OSIGURANJA INDIVIDUALNIH POLJOPRIVREDNIKA HRVATSKE**

Potvrđuje se Odluka o izmjenama i dopunama Statuta Republičkog fonda
mirovinskog i invalidskog osiguranja individualnih poljoprivrednika Hrvatske,
koju je Upravni odbor Republičkog fonda mirovinskog i invalidskog osiguranja
individualnih poljoprivrednika Hrvatske donio na sjednici održanoj 6. svibnja
1997. godine.

Klasa: 025-04/92-01/02
Urbroj: 5030104-97-1
Zagreb, 3. srpnja 1997.

Potpredsjednik
**mr. Borislav Škegro,** v. r.

Odluka, NN 70/1997-1219
## Zakon o izmjenama i dopunama Zakona o izboru predsjednika Republike Hrvatske

### NN 71/1997 (9.7.1997.), Zakon o izmjenama i dopunama Zakona o izboru predsjednika Republike Hrvatske

# **ZASTUPNIČKI DOM SABORA REPUBLIKE HRVATSKE**

Na osnovi članka 89. Ustava Republike Hrvatske, donosim

## **ODLUKU**

### **O PROGLAŠENJU ZAKONA O IZMJENAMA I DOPUNAMA ZAKONA O IZBORU PREDSJEDNIKA REPUBLIKE HRVATSKE**

Proglašavam Zakon o izmjenama i dopunama Zakona o izboru predsjednika
Republike Hrvatske, koji je donio Zastupnički dom Sabora Republike Hrvatske
na sjednici 27. lipnja 1997.

Broj: 081-97-1111/1
Zagreb, 1. srpnja 1997.

Predsjednik
Republike Hrvatske
**dr. Franjo Tuđman,** v. r.

---

## **ZAKON**

### **O IZMJENAMA I DOPUNAMA ZAKONA O IZBORU PREDSJEDNIKA REPUBLIKE HRVATSKE**

Članak 1.

U Zakonu o izboru predsjednika Republike Hrvatske ("Narodne novine",
broj 22/92.), u članku 11. i u daljnjem tekstu Zakona, riječi: "Izborna
komisija Republike Hrvatske", zamjenjuju se riječima: "Izborno povjerenstvo
Republike Hrvatske", u odgovarajućem broju i padežu.

Članak 2.

U članku 20. i u daljnjem tekstu Zakona, riječi: "općinska izborna komisija",
zamjenjuju se riječima: "općinsko izborno povjerenstvo, gradsko izborno
povjerenstvo i Gradsko izborno povjerenstvo Grada Zagreba", u odgovarajućem
broju i padežu.

Članak 3.

U članku 34. stavku 1. riječi: "ministar pravosuđa i uprave", zamjenjuju
se riječima: "ministar uprave".

U stavku 3. riječi: "ministar pravosuđa i uprave", zamjenjuju se riječima:
"ministar pravosuđa".

Članak 4.

U članku 49. stavci 3. i 4. postaju stavak 3. koji glasi:

"Svečana prisega koju predsjednik Republike Hrvatske, obvezujući se
na vjernost Ustavu, polaže pred Ustavnim sudom Republike Hrvatske, glasi:

Prisežem svojom čašću da ću dužnost predsjednika Republike Hrvatske
obavljati savjesno i odgovorno, na dobrobit hrvatskog naroda i svih hrvatskih
državljana.

Kao hrvatski državni poglavar:

- držat ću se Ustava i zakona,

- brinuti se za poštovanje ustavnopravnog poretka Republike Hrvatske,

- bdjeti nad urednim i pravednim djelovanjem svih tijela državne vlasti,

- čuvati nezavisnost, opstojnost i jedinstvenost države Hrvatske.

Tako mi Bog pomogao."

Članak 5.

Ovaj Zakon stupa na snagu danom objave u "Narodnim novinama".

Klasa: 013-01/92-01/03
Zagreb, 27. lipnja 1997.

ZASTUPNIČKI DOM

SABORA REPUBLIKE HRVATSKE

Predsjednik
Zastupničkog doma Sabora
**akademik Vlatko Pavletić,** v. r.

Zakon, NN 71/1997-1221
## Zakon o izmjeni Zakona o privatizaciji

### NN 71/1997 (9.7.1997.), Zakon o izmjeni Zakona o privatizaciji

# ZASTUPNIČKI DOM SABORA REPUBLIKE HRVATSKE

Na osnovi članka 89. Ustava Republike Hrvatske, donosim

## **ODLUKU**

### **O PROGLAŠENJU ZAKONA O IZMJENI ZAKONA O PRIVATIZACIJI**

Proglašavam Zakon o izmjeni Zakona o privatizaciji, koji je donio Zastupnički
dom Sabora Republike Hrvatske na sjednici 27. lipnja 1997.

Broj: 081-97-1112/1
Zagreb, 1. srpnja 1997.

Predsjednik
Republike Hrvatske
**dr. Franjo Tuđman,** v. r.

---

## **ZAKON**

### **O IZMJENI ZAKONA O PRIVATIZACIJI**

Članak 1.

U Zakonu o privatizaciji ("Narodne novine", broj 21/96.) članak 11.
mijenja se i glasi:

"(1) Sredstva ostvarena prodajom prema odredbama ove glave i sredstva
ostvarena iz dobiti u pravnim osobama u kojima Fond ima dionice ili udjele
uplaćuju se u državni proračun Republike Hrvatske.

(2) Sredstva iz stavka 1. ovoga članka koriste se za:

a) obnovu hrvatskog Podunavlja,

b) obnovu ostalih oslobođenih područja,

c) restrukturiranje gospodarstva.

(3) Vlada Republike Hrvatske donosit će odluke o rasporedu te uvjetima
i načinu korištenja sredstava državnog proračuna Republike Hrvatske ostvarenih
prema odredbi stavka 1. ovoga članka."

Članak 2.

Ovaj Zakon stupa na snagu danom objave u "Narodnim novinama".

Klasa: 305-01/94-01/02
Zagreb, 27. lipnja 1997.

ZASTUPNIČKI DOM

SABORA REPUBLIKE HRVATSKE

Predsjednik
Zastupničkog doma Sabora
**akademik Vlatko Pavletić,** v. r.

Zakon, NN 71/1997-1222
## Odluka o davanju pomoći gradovima i općinama za djelomično ublažavanje posljedica štete od elementarnih nepogoda u prvih pet mjeseci 1997. godine

### NN 71/1997 (9.7.1997.), Odluka o davanju pomoći gradovima i općinama za djelomično ublažavanje posljedica štete od elementarnih nepogoda u prvih pet mjeseci 1997. godine

# ZASTUPNIČKI DOM SABORA REPUBLIKE HRVATSKE

Na temelju članka 70. stavka 1. Zakona o zaštiti od elementarnih nepogoda
("Narodne novine", br. 14/78., 31/80. i 53/84.), Zastupnički dom Sabora
Republike Hrvatske na sjednici 27. lipnja 1997., donio je

## **ODLUKU**

### **O DAVANJU POMOĆI GRADOVIMA I OPĆINAMA ZA DJELOMIČNO UBLAŽAVANJE POSLJEDICA ŠTETE OD ELEMENTARNIH NEPOGODA U PRVIH PET MJESECI 1997. GODINE**

I.

Radi djelomičnog ublažavanja štete od elementarnih nepogoda u prvih
pet mjeseci u 1997. godini, daje se bespovratna pomoć fizičkim i pravnim
osobama u gradovima i općinama u ukupnom iznosu od 11.406.785,00 kuna,
prema Tablici raspodjele sredstava za ublažavanje šteta od elementarnih
nepogoda u prvih pet mjeseci 1997. godine koja je prilog ove Odluke i njezin
sastavni dio.

II.

Stupanjem na snagu ove Odluke sredstva će se doznačiti pojedinim gradovima
i općinama, i to cijeli iznos odjednom.

III.

Gradovi i općine, dužne su, doznačena sredstva odmah isplaćivati fizičkim
i pravnim osobama koje su pretrpile štetu.

Namjena ovih sredstava je izravno otklanjanje i ublažavanje posljedica
određene elementarne nepogode i ne mogu se koristiti za druge namjene ili
štete.

Ovlašćuje se Državna komisija za procjenu šteta od elementarnih nepogoda
za davanje uputa radi raspoređivanja sredstava, namjeni sredstava, te visini
i obliku štete.

IV.

Župan, gradonačelnik odnosno načelnik općine dužan je brinuti o korištenju
sredstava sukladno namjeni i načinu korištenja, te pravovremenoj izradi
izvješća o utrošku sredstava.

Županijska komisija za procjenu i utvrđivanje štete od elementarnih
nepogoda po uputi Državne komisije dužna je, najkasnije, do 30. rujna 1997.
godine izraditi cjelovito izvješće o utrošku sredstava bespovratne pomoći
po korisnicima i po gradovima, odnosno općinama, s vidljivom naznakom nositelja,
namjene i vremena utroška.

Županijska komisija će zbrojno izvješće, za županiju u cjelini odmah
po utvrđenom roku, dostaviti Državnoj komisiji za procjenu štete od elementarnih
nepogoda.

V.

Ovlašćuje se ministar financija za provedbu ove Odluke.

VI.

Ova Odluka stupa na snagu sljedećeg dana od dana objave u "Narodnim
novinama".

Klasa: 021-03/97-01/02
Zagreb, 27. lipnja 1997.

ZASTUPNIČKI DOM
SABORA REPUBLIKE HRVATSKE

Predsjednik
Zastupničkog doma Sabora
**akademik Vlatko Pavletić,** v. r.

```

```

Odluka, NN 71/1997-1223
## Odluka o mirovanju zastupničkog mandata i početku obnašanja zastupničke dužnosti zamjenika zastupnika

### NN 71/1997 (9.7.1997.), Odluka o mirovanju zastupničkog mandata i početku obnašanja zastupničke dužnosti zamjenika zastupnika

# ZASTUPNIČKI DOM SABORA REPUBLIKE HRVATSKE

Na temelju članka 80. Ustava Republike Hrvatske i članka 6. Zakona o
izborima zastupnika u Sabor Republike Hrvatske ("Narodne novine", br. 22/92.,
1/93., 11/94., 68/95. i 108/96.), Zastupnički dom Sabora Republike Hrvatske
na sjednici 27. lipnja 1997., donio je

## **ODLUKU**

### **O MIROVANJU ZASTUPNIČKOG MANDATA I POČETKU OBNAŠANJA ZASTUPNIČKE DUŽNOSTI ZAMJENIKA ZASTUPNIKA**

I.

Utvrđuje se da je danom izbora za župana Međimurske županije započelo
mirovanje zastupničkog mandata BRANKU LEVAČIĆU.

II.

Zastupničku dužnost, danom izbora Branka Levačića za župana, počinje
obnašati zamjenik zastupnika ŽELJKO PAVLIC.

Klasa: 013-03/97-01/01
Zagreb, 27. lipnja 1997.

ZASTUPNIČKI DOM
SABORA REPUBLIKE HRVATSKE

Predsjednik
Zastupničkog doma Sabora
**akademik Vlatko Pavletić**, v. r.

Odluka, NN 71/1997-1224
## Odluka o potvrđivanju izbora Miljenka Cvjetka i Dorice Nikolić za zamjenike gradonačelnice Grada Zagreba

### NN 71/1997 (9.7.1997.), Odluka o potvrđivanju izbora Miljenka Cvjetka i Dorice Nikolić za zamjenike gradonačelnice Grada Zagreba

# **PREDSJEDNIK REPUBLIKE HRVATSKE**

Na osnovi članka 24. stavka 1., a u svezi s člankom 21. stavak 3. Zakona
o Gradu Zagrebu, ("Narodne novine" broj 90/92., 76/93., 69/95. i 14/97.),
donosim

## **ODLUKU**

kojom na prijedlog Vlade Republike Hrvatske, potvrđujem izbor MILJENKA
CVJETKA i DORICE NIKOLIĆ za zamjenike gradonačelnice Grada Zagreba.

Broj: 01-97-1072/1
Zagreb, 28. lipnja 1997.

Predsjednik
Republike Hrvatske
**dr. Franjo Tuđman**, v. r.

Odluka, NN 71/1997-1225
## Odluka o potvrđivanju izbora Miroslava Hreljca za podžupana Varaždinske županije

### NN 71/1997 (9.7.1997.), Odluka o potvrđivanju izbora Miroslava Hreljca za podžupana Varaždinske županije

# PREDSJEDNIK REPUBLIKE HRVATSKE

Na osnovi članka 34. Zakona o lokalnoj samoupravi i upravi ("Narodne
novine" broj 90/92., 94/93. i 117/93.), donosim

## **ODLUKU**

kojom na prijedlog Vlade Republike Hrvatske, potvrđujem izbor MIROSLAVA
HRELJCA za podžupana Varaždinske županije.

Broj: 01-97-1071/1
Zagreb, 28. lipnja 1997.

Predsjednik
Republike Hrvatske
**dr. Franjo Tuđman**, v. r.

Odluka, NN 71/1997-1226
## Odluka o razrješenju i imenovanju ravnatelja Nadzorne službe Ureda za nacionalnu sigurnost

### NN 71/1997 (9.7.1997.), Odluka o razrješenju i imenovanju ravnatelja Nadzorne službe Ureda za nacionalnu sigurnost

# PREDSJEDNIK REPUBLIKE HRVATSKE

Na osnovi članka 6. stavka 2. Zakona o Uredu za nacionalnu sigurnost
("Narodne novine" broj 37/95.), donosim

## **ODLUKU**

### **O RAZRJEŠENJU I IMENOVANJU RAVNATELJA NADZORNE SLUŽBE UREDA ZA NACIONALNU SIGURNOST**

SMILJAN RELJIĆ razrješuje se dužnosti ravnatelja Nadzorne službe Ureda
za nacionalnu sigurnost.

MLADEN LACKOVIĆ imenuje se ravnateljem Nadzorne službe Ureda za nacionalnu
sigurnost.

Ova Odluka stupa na snagu danom donošenja.

Broj: 081-97-1108/1
Zagreb, 1. srpnja 1997.

Predsjednik
Republike Hrvatske
**dr. Franjo Tuđman**, v. r.

Odluka, NN 71/1997-1227
## Odluka o imenovanju pomoćnika ministra razvitka i obnove

### NN 71/1997 (9.7.1997.), Odluka o imenovanju pomoćnika ministra razvitka i obnove

# PREDSJEDNIK REPUBLIKE HRVATSKE

Na osnovi članka 42. stavka 2. Zakona o sustavu državne uprave ("Narodne
novine" broj 75/93.), donosim

## **ODLUKU**

### **O IMENOVANJU POMOĆNIKA MINISTRA RAZVITKA I OBNOVE**

Dr. LJUDEVIT HERCEG, VLADO DOMES, ANTE STOJAN i ŽELJKO GRZUNOV imenuju
se pomoćnicima ministra razvitka i obnove.

Ova Odluka stupa na snagu danom donošenja.

Broj: 01-97-1035/1
Zagreb, 23. lipnja 1997.

Predsjednik
Republike Hrvatske
**dr. Franjo Tuđman**, v. r.

Odluka, NN 71/1997-1228
## Odluka o osnivanju Veleposlanstva Republike Hrvatske u Republici Finskoj, sa sjedištem u Helsinkiju

### NN 71/1997 (9.7.1997.), Odluka o osnivanju Veleposlanstva Republike Hrvatske u Republici Finskoj, sa sjedištem u Helsinkiju

# PREDSJEDNIK REPUBLIKE HRVATSKE

Na osnovi članka 99. Ustava Republike Hrvatske i članka 17. Zakona o
vanjskim poslovima ("Narodne novine" broj 48/96.), donosim

## **ODLUKU**

### **O OSNIVANJU VELEPOSLANSTVA REPUBLIKE HRVATSKE U REPUBLICI FINSKOJ, SA SJEDIŠTEM U HELSINKIJU**

Osniva se Veleposlanstvo Republike Hrvatske u Republici Finskoj, sa
sjedištem u Helsinkiju.

Ova Odluka stupa na snagu danom donošenja.

Broj: 081-97-1073/1
Zagreb, 30. lipnja 1997.

Predsjednik
Republike Hrvatske
**dr. Franjo Tuđman,** v. r.

Odluka, NN 71/1997-1229
## Rješenje o imenovanju mr. Nevena Mimice pomoćnikom ministra gospodarstva

### NN 71/1997 (9.7.1997.), Rješenje o imenovanju mr. Nevena Mimice pomoćnikom ministra gospodarstva

# **VLADA REPUBLIKE HRVATSKE**

Na temelju članka 23. stavka 4. Zakona o Vladi Republike Hrvatske (Narodne
novine, br. 41/90, 8/91, 14/91, 53A/91, 9/92, 55/92 i 29/94) i članka 42.
stavka 2. Zakona o sustavu državne uprave (Narodne novine, broj 75/93),
Vlada Republike Hrvatske je na sjednici održanoj 3. srpnja 1997. godine
donijela

## **RJEŠENJE**

### **O IMENOVANJU POMOĆNIKA MINISTRA GOSPODARSTVA**

Imenuje se mr. NEVEN MIMICA pomoćnikom ministra gospodarstva.

Klasa: 080-02/97-01/96
Urbroj: 50304/2-97-01
Zagreb, 3. srpnja 1997.

Potpredsjednik
**mr. Borislav Škegro,** v. r.

Rješenje, NN 71/1997-1230
## Rješenje o imenovanju Branka Kaleba pomoćnikom ministra kulture

### NN 71/1997 (9.7.1997.), Rješenje o imenovanju Branka Kaleba pomoćnikom ministra kulture

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske (Narodne
novine, br. 41/90, 8/91, 14/91, 53A/91, 9/92, 55/92 i 29/94) i članka 42.
stavka 2. Zakona o sustavu državne uprave (Narodne novine, broj 75/93),
Vlada Republike Hrvatske je na sjednici održanoj 3. srpnja 1997. godine
donijela

## **RJEŠENJE**

### **O IMENOVANJU POMOĆNIKA MINISTRA KULTURE**

Imenuje se BRANKO KALEB pomoćnikom ministra kulture.

Klasa: 080-02/97-01/79
Urbroj: 50304/2-97-01
Zagreb, 3. srpnja 1997.

Potpredsjednik
**mr. Borislav Škegro,** v. r.

Rješenje, NN 71/1997-1231
## Rješenje o imenovanju Davora Mrduljaša pomoćnikom ministra prostornog uređenja, graditeljstva i stanovanja

### NN 71/1997 (9.7.1997.), Rješenje o imenovanju Davora Mrduljaša pomoćnikom ministra prostornog uređenja, graditeljstva i stanovanja

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske (Narodne
novine, broj 41/90, 8/91, 14/91, 53A/91, 9/92, 55/92 i 29/94) i članka
42. stavka 2. Zakona o sustavu državne uprave (Narodne novine, broj 75/93),
Vlada Republike Hrvatske je na sjednici održanoj 3. srpnja 1997. godine
donijela

## **RJEŠENJE**

### **O IMENOVANJU POMOĆNIKA MINISTRA PROSTORNOG UREĐENJA, GRADITELJSTVA I STANOVANJA**

Imenuje se DAVOR MRDULJAŠ pomoćnikom ministra prostornog uređenja, graditeljstva
i stanovanja.

Klasa: 080-02/97-01/97
Urbroj: 50304/2-97-01
Zagreb, 3. srpnja 1997.

Potpredsjednik
**mr. Borislav Škegro,** v. r.

Rješenje, NN 71/1997-1232
## Rješenje o imenovanju Marije Došen pomoćnicom ministrice prosvjete i športa

### NN 71/1997 (9.7.1997.), Rješenje o imenovanju Marije Došen pomoćnicom ministrice prosvjete i športa

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske (Narodne
novine, br. 41/90, 8/91, 14/91, 53A/91, 9/92, 55/92 i 29/94) i članka 42.
stavka 2. Zakona o sustavu državne uprave (Narodne novine, broj 75/93),
Vlada Republike Hrvatske je na sjednici održanoj 3. srpnja 1997. godine
donijela

## **RJEŠENJE**

### **O IMENOVANJU POMOĆNICE MINISTRICE PROSVJETE I ŠPORTA**

Imenuje se MARIJA DOŠEN pomoćnicom ministrice prosvjete i športa.

Klasa: 080-02/97-01/63
Urbroj: 50304/2-97-01
Zagreb, 3. srpnja 1997.

Potpredsjednik
**mr. Borislav Škegro,** v. r.

Rješenje, NN 71/1997-1233
## Rješenje o razrješenju Nenada Golca položaja savjetnika potpredsjednika Vlade Republike Hrvatske

### NN 71/1997 (9.7.1997.), Rješenje o razrješenju Nenada Golca položaja savjetnika potpredsjednika Vlade Republike Hrvatske

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske (Narodne
novine, br. 41/90, 8/91, 14/91, 53A/91, 9/92, 55/92 i 29/94) i članka 8.
stavka 2. Uredbe o Stručnoj službi Vlade Republike Hrvatske (Narodne novine,
broj 52/90), Vlada Republike Hrvatske je na sjednici održanoj 3. srpnja
1997. godine donijela

## **RJEŠENJE**

### **O RAZRJEŠENJU SAVJETNIKA POTPREDSJEDNIKA VLADE REPUBLIKE HRVATSKE**

Razrješuje se NENAD GOLAC položaja savjetnika potpredsjednika Vlade
Republike Hrvatske te mu prestaje radni odnos s danom 30. lipnja 1997.,
radi odlaska na novu dužnost.

Klasa: 080-02/97-02/51
Urbroj: 50304/2-97-01
Zagreb, 3. srpnja 1997.

Potpredsjednik
**mr. Borislav Škegro,** v. r.

Rješenje, NN 71/1997-1234
## Rješenje o razrješenju Ante Stojana položaja savjetnika potpredsjednika Vlade Republike Hrvatske

### NN 71/1997 (9.7.1997.), Rješenje o razrješenju Ante Stojana položaja savjetnika potpredsjednika Vlade Republike Hrvatske

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske (Narodne
novine, br. 41/90, 8/91, 14/91, 53A/91, 9/92, 55/92 i 29/94) i članka 8.
stavka 2. Uredbe o Stručnoj službi Vlade Republike Hrvatske (Narodne novine,
broj 52/90), Vlada Republike Hrvatske je na sjednici održanoj 3. srpnja
1997. godine donijela

## **RJEŠENJE**

### **O RAZRJEŠENJU SAVJETNIKA POTPREDSJEDNIKA VLADE REPUBLIKE HRVATSKE**

Razrješuje se ANTE STOJAN položaja savjetnika potpredsjednika Vlade
Republike Hrvatske, radi odlaska na novu dužnost.

Klasa: 080-02/97-02/52
Urbroj: 50304/2-97-01
Zagreb, 3. srpnja 1997.

Potpredsjednik
**mr. Borislav Škegro,** v. r.

Rješenje, NN 71/1997-1235
## Rješenje o imenovanju Zvonimira Nagyja savjetnikom potpredsjednika Vlade Republike Hrvatske

### NN 71/1997 (9.7.1997.), Rješenje o imenovanju Zvonimira Nagyja savjetnikom potpredsjednika Vlade Republike Hrvatske

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske (Narodne
novine, br. 41/90, 8/91, 14/91. 53A/91, 9/92, 55/92 i 29/94) i članka 8.
stavka 2. Uredbe o Stručnoj službi Vlade Republike Hrvatske (Narodne novine,
broj 52/90), Vlada Republike Hrvatske je na sjednici održanoj 3. srpnja
1997. godine donijela

## **RJEŠENJE**

### **O IMENOVANJU SAVJETNIKA POTPREDSJEDNIKA VLADE REPUBLIKE HRVATSKE**

Imenuje se ZVONIMIR NAGY savjetnikom potpredsjednika Vlade Republike
Hrvatske.

Klasa: 080-02/97-01/98
Urbroj: 50304/2-97-01
Zagreb, 3. srpnja 1997.

Potpredsjednik
**mr. Borislav Škegro,** v. r.

Rješenje, NN 71/1997-1236
## Rješenje o imenovanju Ivana Vrkića direktorom Agencije za posredovanje u prometu određenim nekretninama

### NN 71/1997 (9.7.1997.), Rješenje o imenovanju Ivana Vrkića direktorom Agencije za posredovanje u prometu određenim nekretninama

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske (Narodne
novine, br. 41/90, 8/91, 14/91, 53A/91, 9/92, 55/92 i 29/94) i članka 14.
stavka 3. Uredbe o Agenciji za posredovanje u prometu određenim nekretninama
(Narodne novine, broj 45/97), Vlada Republike Hrvatske je na sjednici održanoj
3. srpnja 1997. godine donijela

## **RJEŠENJE**

### **O IMENOVANJU DIREKTORA AGENCIJE ZA POSREDOVANJE U PROMETU ODREĐENIM NEKRETNINAMA**

Imenuje se IVAN VRKIĆ direktorom Agencije za posredovanje u prometu
određenim nekretninama.

Klasa: 080-02/97-01/69
Urbroj: 50304/2-97-02
Zagreb, 3. srpnja 1997.

Potpredsjednik
**mr. Borislav Škegro,** v. r.

Rješenje, NN 71/1997-1237